Document ID: 32005R0379

REGOLAMENT TAL-KUMMISSJONI (KE) Nru 379/2005
ta’ l-4 ta' Marzu 2005
li jemenda r-Regolament (KE) Nru 1168/1999 li jistabbilixxi l-istandard tal-marketing għall-għanbaqar
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u l-ħaxix (1), u b’mod partikolari l-Artikolu 2(2) tiegħu,
Billi:
(1)
Ir-Regolament tal-Kummissjoni (KE) Nru 537/2004 tat-23 ta’ Marzu 2004 li jadatta numru ta’ Regolamenti li jirrigwardaw is-suq tal-prodotti pproċessati mill-[frott u l-ħaxix frisk] minħabba l-adeżjoni tar-Repubblika Ċeka, l-Estonja, Ċipru, il-Latvija, il-Lituwanja, l-Ungerija, Malta, il-Polonja, is-Slovenja u s-Slovakkja mal-Unjoni Ewropea (2) żied diversi varjetajiet fil-lista mhux eżawrjenti tal-varjetajiet ta’ frotta kbira tal-Prunus domestica billi ssostitwixxa l-Appendiċi għall-Anness għar-Regolament tal-Kummissjoni (KE) Nru 1168/1999 (3). Madankollu, l-Appendiċi l-ġdid ma fihx il-lista mhux eżawrjenti tal-varjetajiet ta’ frotta kbira tal-Prunus salicina li kien jinkludi qabel ma saret l-emenda, biex tiġi segwita r-rakkomandazzjoni tal-Kummissjoni Ekonomika tan-Nazzjonijiet Uniti għall-Ewropa biex issir distinzjoni bejn il-varjetajiet tal-Prunus domestica u dawk tal-Prunus salicina. Fl-interess tat-trasparenza fis-suq dinji, dik il-lista għandha tiġi stabbilita mill-ġdid.
(2)
Ir-Regolament (KE) Nru 1168/1999 għandu għalhekk jiġi emendat skond dan.
(3)
Il-miżuri previsti f’dan ir-Regolament huma konformi mal-opinjoni tal-Kumitat ta’ Ġestjoni għall-Frott u l-Ħaxix Frisk,
ADOTTAT DAN IR-REGOLAMENT:
Artikolu 1
L-Appendiċi għall-Anness għar-Regolament (KE) Nru 1168/1999 huwa emendat b’konformità mal-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 4 ta' Marzu 2005.

Labels: 3
17